Codex Seraphinianus
İlk dəfə 1981-ci ildə nəşr olunan Codex Seraphinianus (azərb. Kodeks Serafini‎), İtalyan rəssam, memar və dizayneri Luiqi Serafini tərəfindən 1976–1978-ci illər arasında hazırlanan xəyali bir dünyanın illüstrasiyalı, 2 cildlik ensiklopediyası. Təxminən 360 səhifədən ibarət olan əsər, rəssamın özü tərəfindən şifrələnmiş bir dildə yazılmışdır. İlk dəfə İtaliyada nəşr olunan kitab, digər ölkələrdə də nəşr olunmuşdur. Kitabın fərqli tərəfi isə tamamilə qarışıq və şifrəli yazı sistemi ilə yazılmasıdır. Kitabda həmçinin olduqca qeyri-adi və qəribə illüziya və karikaturalara da yer verilib.